wickkiey/tamil-wikipedia-chunked huggingface dataset:
# திருக்கோளூர் வைத்தமாநிதி பெருமாள் கோயில்

## விழாக்கள்

### ஆவணித் திருவிழா

இக்கோவிலில் ஆண்டுதோறும் 10 நாள் திருவிழா தமிழ் மாதமான ஆவணியில் (*ஆங்கிலம் : ஆகஸ்ட்-செப்டம்பர்*) நடைபெறுகிறது. பத்து நாட்களும் தினமும் மாலையில் பல்வேறு வாகனங்களில் பெருமாள் மாட வீதிகளில் வலம் வருவார். ஐந்தாம் நாளில், மதுரகவி ஆழ்வாரும் பல்லக்கில் (அன்ன வாகனம்) ஊர் சுற்றி அழைத்துச் செல்லப்படுகிறார். 9ம் நாள், ஆழ்வார் திருநகரியில் இருந்து நம்மாழ்வார் திருக்கோளூர் வந்து, பெருமாள், மதுரகவி ஆழ்வார், நம்மாழ்வார் ஆகியோரின் பல்லக்குகள் கோயிலை வலம் வருகின்றன.திருவிழாவின் 10-ம் நாள் தேரோட்டம் நடைபெறும். பெருமாள் திருத்தேரில் ரத வீதிகளில் வளம் வருவார்.
# திருக்கோளூர் வைத்தமாநிதி பெருமாள் கோயில்

## விழாக்கள்

### வைகுண்ட ஏகாதசி

பகல் பத்து (10 பகல்கள் ) மற்றும் இராப் பத்து (10 இரவுகள் ) திருவிழா மார்கழி மாதத்தில் (டிசம்பர்-ஜனவரி) இருபது நாட்களுக்கு கொண்டாடப்படுகிறது. முதல் பத்து நாட்கள் பகல்-பத்து (10 நாள் பகல் திருவிழா) என்றும், இரண்டாவது பாதி ரா பாத்து (10 நாள் இரவு நேர திருவிழா) என்றும் குறிப்பிடப்படுகிறது. ரா பத்து முதல் நாள், வைகுண்ட ஏகாதசி ஆகும் . வைகுண்ட ஏகாதசி பெருமாளை வழிபட உகந்த நாளாகக் கருதப்படுகிறது.
# திருக்கோளூர் வைத்தமாநிதி பெருமாள் கோயில்

## விழாக்கள்

### புரட்டாசி கருடசேவை

தமிழ் மாதமான புரட்டாசியின் (செப்டம்பர்/அக்டோபர்) சனிக்கிழமைகளில், கருட வாகனத்தில் பெருமாளும், அன்ன வாகனத்தில் மதுர கவி ஆழ்வாரும் மாலையில் மாட வீதிகளில் வலம் வருகின்றனர்.
# திருக்கோளூர் வைத்தமாநிதி பெருமாள் கோயில்

## விழாக்கள்

### நம்மாழ்வார் கருட சேவை

ஆழ்வார் திருநகரியில் (மே-ஜூன்) வைசாகி திருவிழாவின் ஐந்தாம் நாள் விழாவின் போது, அப்பகுதியில் உள்ள நவ திருப்பதி சன்னதிகளில் உள்ள உற்சவ மூர்த்திகள், ஆழ்வார் திருநகரி கோவிலுக்கு விஷ்ணுவின் புனித வாகனமான கருட வாகனத்தில் கொண்டு வரப்படும். நம்மாழ்வார் சிலை,அன்ன வாகனத்தில் (பல்லக்கு) இங்கு கொண்டு வரப்பட்டு, இந்த ஒன்பது கோயில்களில் ஒவ்வொன்றிற்கும் அர்ப்பணிக்கப்பட்ட அவரது பாசுரங்கள் (பத்திகள்) வாசிக்கப்படுகின்றன. இந்த கருடசேவை திருவிழாவுக்காக, ஆழ்வார் திருநகரிக்கு வைத்தமாநிதி பெருமாள் மற்றும் மதுர கவி ஆழ்வார் சிலைகளும் எடுத்துச் செல்லப்படுகின்றன .
# வலைவாசல்:சைவம்/சான்றோர் கூற்று/0

<div>
</div>
*சைவ சமயத்தின் தோற்றம் கற்பனைக்கு எட்டாததாய் அமைந்துள்ளது; வரலாற்றுக் காலத்துக்கு உட்பட்ட சைவம் ஆரியர், ஆரியர்க்கு முற்பட்டவர் என்னும் இருவேறு நெறிகளின் இணைப்பேயாகும்*
- **வரலாற்று ஆசிரியர் கே.ஏ. நீலகண்ட சாஸ்திரியார்**
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# வலைவாசல்:சைவம்/தகவல்கள்/0

- கட்வங்கம் என்பது சிவபெருமானுடைய ஆயுதங்களில் ஒன்றாகும். இந்த ஆயுதம் எலும்பினால் செய்யப்பட்ட தண்டுப்பகுதியையும், முன்பக்கத்தில் மண்டையோட்டினையும் பெற்று காணப்படுகிறது.
- மங்கையர்க்கரசியார் மற்றும் குலச்சிறையார் என்ற இருவர் மட்டுமே பாண்டிய நாடு முழுவதும் சமண இருள் சூழந்திருந்த போதும், சைவ மதத்தில் இருந்தார்கள்.
- பாற்கடலை கடையும் பொழுது தோன்றிய ஆலகாலம் துரத்த தேவர்கள் கையிலாயத்தினை சுற்றிய விதத்தினை சோம சூக்தப் பிரதட்சணம் என்கின்றனர்.
- மதுரையில் சிவபெருமான் செய்த திருவிளையாடல்கள் பற்றி ஹாலாஸ்ய மகாத்மியம் என்னும் வடமொழி நூலில் சொல்லப்பட்டுள்ளது.
- மதுரை மீனாட்சியம்மன் கோவிலிலுள்ள நடராசர் சன்னிதி **வெள்ளியம்பலம்** என அறியப்பெறுகிறது.  
| <div>**...முன்மொழிய**
</div> | } |
| --- | --- |  
<noinclude>  
</noinclude>
# பெண்ணியம் (இதழ்)

| **பெண்ணியம்** |  |
| --- | --- |
| **வெளியீட்டாளர்** | மதன் |
| **இதழாசிரியர்** | லலிதா |
| **வகை** | பெண்ணிய அரசியல் இதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | ஆகத்து, 2006. |
| **நிறுவனம்** | பெண்ணியம் |
| **நகரம்** | சென்னை |
| **மாநிலம்** | தமிழ் நாடு |
| **நாடு** | இந்தியா |
| **தொடர்பு முகவரி** | Vadakku Vaasal Publications
பெண்ணியம்
பாலாஜி டவர், முதல்மாடி
4 பாரதி தெரு, காவேரி நகர்
சைதாப்பேட்டை
சென்னை 600 015 |
| **வலைப்பக்கம்** | } |
**பெண்ணியம்** என்னும் பெண்ணிய அரசியல் இதழ் தமிழ் நாட்டில் சென்னையில் இருந்து தனிச் சுற்று இதழாக வெளிவந்தது. *வீட்டுக் கதவின் படியைத் தாண்டி வருவதே கேடு – என்ற விதி உடைத்துப் படிக்க வேணும் புதியதோர் நாடு!* என்னும் பாடலடிகளை தனது முத்திரைத் தொடராகக்கொண்டு வெளிவந்தது இந்த இதழ்.
# பெண்ணியம் (இதழ்)

## தொடக்கம்

பெண்ணியம் இதழானது 1970 ஆம் ஆண்டில் வெளிவந்த கவிஞர் ஏவியன் எழுதிய பெண்ணுரிமை என்னும் கதையின் உந்துதலால் 2006 ஆகத்துத் திங்கள் முதல் சென்னையில் வெளியிடப்பட்டது. .
# பெண்ணியம் (இதழ்)

## நோக்கம்

பெண்ணியம் இதழானது பின்வரும் நோக்கத்திற்காக வெளியிடப்படுகிறது:  
“ஒடுக்கப்பட்டோருக்கென்றே படைக்கப்பட்ட மார்க்சியப் பெண்ணியம், பெரியாரியப் பெண்ணியம் என்னுமிரு கோட்பாடுகளிலும் உள்ள செழுமையான செயற்பாடுகளை முழுமையாகத் தன்வயப்படுத்தியும் தமிழ்ச் சமூகத்தில் அவ்வக்காலத்தில் முன்னெழுந்துவரும் பெண்விடுதலைச் சிந்தனைகளை ஆய்ந்தறிந்து உள்வாங்கியும் பெண்ணியத்தை வளர்ப்பதொன்றே பெண்ணினத்தின் விடுதலைத் துரிதப்படுத்தும் என்ற புரிதலையே பெண்ணியம் இதழ் தனது திசைவழியாகக் கொண்டுள்ளது.”
# பெண்ணியம் (இதழ்)

## உள்ளடக்கம்

### முதல் இதழ் (ஆகத்து 2006)

- பெண்ணுரிமை (கவிதை) – கவிஞர் ஏவியன்
- தலையங்கம்
- உணர்ந்ததைச் சொல்கிறோம் – அல்லி
- சிறகை விரிப்போம் (கவிதை) – நர்மதா
- களம் புக வா! – மு. சு. கண்மணி
- பெண்ணின் நிலை . . . நேற்று – இன்று – நாளை - ஓவியா
- வானம் வசப்படும் – சக்தி அருளானந்தம்
- இறை வழிபாட்டில் பால் பாகுபாடு – சாங்கியன்
- தோள் சீலைக் கலகம் – ஏபி. வள்ளிநாயகம்
- புதிய சிலை… புதிய கண்ணகி … புதுக்கோட்பாடு… - முழுமதி
- கற்பு அரைப்பட்டிகை
- ஈழத்தின் கவிதைப் போராளிகள் – புதிய மாதவி
- குறுங்கவிதைகள் – தி. கமலி
- அதுவரை (கவிதை) – திலகபாமா
- தாவின்சி கோடு கற்பனையா? வரலாறா? (நூல் திறனாய்வு) – இளைய நிலா
- ஞானமணி (சிறுகதை) – பாத்திமா
- பெண்ணியம் போற்றுவம்! (கவிதை) – மருதநாடன்)
- சுய சிந்தனை வளம்பெற …
- நூல் – அகம்
- விதி வகுப்போம்! – தணிகைச் செல்வன்
# தமிழ்த் தேசியத் தமிழர் கண்ணோட்டம்

| தமிழர் கண்ணோட்டம் |  |  |
| --- | --- | --- |
| **இதழாசிரியர் மற்றும் வெளியீட்டாளர்** | பெ. மணியரசன் |  |
| **வகை** | தமிழ்த் தேசிய அரசியல் இதழ் |  |
| **வெளியீட்டு சுழற்சி** | மாத இதழ் |  |
| **முதல் இதழ்** | பிப்ரவரி, 1988. |  |
| **நிறுவனம்** | தமிழ்த்தேசியப் பேரியக்கம் |  |
| **நகரம்** | சென்னை |  |
| **மாநிலம்** | தமிழ் நாடு |  |
| **நாடு** | இந்தியா |  |
| **தொடர்பு முகவரி** | தமிழர் கண்ணோட்டம்
21, முதல் தெரு, முதல் பிரிவு,
கலைஞர் கருணாநிதி நகர்,
சென்னை 600 078. |  |
| *வலைப்பக்கம்*' | http://www.kannottam.com/ | } |  
**தமிழர் கண்ணோட்டம்** என்னும் திங்கள் இதழ் தமிழ்நாட்டில் சென்னை நகரில் இருந்து வெளிவருகிறது. தமிழ்த் தேசிய அரசியல் இவ்விதழின் பாடுபொருளாக இருக்கிறது.
# தமிழ்த் தேசியத் தமிழர் கண்ணோட்டம்

## தொடக்கம்

இந்த இதழ் 1988 ஆம் ஆண்டு தொடங்கப்பட்டது. 2011 வரை **தமிழர் கண்ணோட்டம்** என்ற பெயரில் வந்த இந்த இதழ் 2012ஆம் ஆண்டு முதல் மாதமிருமுறை **தமிழ்த் தேசியத் தமிழர் கண்ணோட்டம்** என்னும் பெயரில் வெளிவருகிறது.2020 ஆம் ஆண்டு மார்சு முதல் மாத இதழாக வருகிறது. 2003 முதல் 2019 வரை வெளியிடப்பட்ட இதழ்கள் அனைத்தும் வலைபூவில் ஆவணப்படுத்தப்பட்டுள்ளது. ஆகஸ்டு 2009 ஆம் ஆண்டிலிருந்து வெளிவந்த தமிழ்த் தேசியத் தமிழர் கண்ணோட்டம் இதழ்கள் கீற்று இணைய தளத்தில் பதிவேற்றப்பட்டுள்ளன
# தமிழ்த் தேசியத் தமிழர் கண்ணோட்டம்

## நோக்கம்

தமிழ் இன நலன் காக்கும் தமிழ்த் தேசக் குடியரசை உருவாக்க வேண்டும் என்னும் தமிழ்த்தேசியப் பேரியக்க<nowiki/>த்தின் கொள்கைகளையும் செயல்திட்டங்களையும் நடவடிக்கைகளையும் வெளிப்படுத்துவதோடு, தமிழ்நாட்டுத் தமிழர்களின் உரிமைச் சிக்கல்கள் குறித்து விழிப்புணர்வு ஏற்படுத்துவதே தமிழ்த்தேசியத் தமிழர் கண்ணோட்டம் இதழின் நோக்கம் ஆகும்.
# தமிழ்த் தேசியத் தமிழர் கண்ணோட்டம்

## ஆசிரியர் குழு

தமிழ்த்தேசியத் தமிழர் கண்ணோட்டம் இதழுக்கு,தமிழ்த்தேசியப் பேரியக்கத் தலைவர் பெ. மணியரசன் ஆசிரியராகவும் வெளியீட்டாளராகவும் இருக்கிறார். தமிழ்த்தேசியப் பேரியக்க பொதுச் செயலாளர் கி. வெங்கட்ராமன் இணை ஆசிரியராகவும், க.அருணபாரதி, கதிர்நிலவன்,கவிபாஸ்கர்,அ. ஆனந்தன்,நா.இராசாரகுநாதன்,நா. வைகறை,ப. செம்பரிதி ஆகியோர் ஆசிரியர் குழு உறுப்பினர்களாகவும் இருக்கின்றனர்.
# பன்னாட்டு அருங்காட்சியக நாள்

**பன்னாட்டு அருங்காட்சியக நாள்** (*International Museum Day*, IMD) ஆண்டுதோறும் மே 18 அல்லது அதற்குக்கிட்டவான நாட்களில் பன்னாட்டு ரீதியாக நடத்தப்படும் நிகழ்வு ஆகும். இந்நிகழ்வுகள் அருங்காட்சியகங்களின் பன்னாட்டுப் பேரவையினால் (International Council of Museums, ICOM) ஒருங்கிணைக்கப்பட்டு நடத்தப்படுகின்றன. ஒவ்வோர் ஆண்டும் ஒவ்வொரு கருப்பொருளில் நிகழ்வுகள் ஒழுங்கு செய்யப்படுகின்றன.  
அருங்காட்சியக வல்லுனர்கள் பொதுமக்களை சந்திக்கவும், அருங்காட்சியகங்கள் இன்று எதிர்நோக்கும் பிரச்சினைகளை அவர்களுக்கு விளக்கவும் சமூக வளர்ச்சியில் அருங்காட்சியகங்களின் பங்களிப்புகள் குறித்து பொதுமக்களுக்கு விழிப்புணர்வைக் கொண்டு வரவும் பன்னாட்டு அருங்காட்சியக நாள் உதவுகிறது.
# பன்னாட்டு அருங்காட்சியக நாள்

## வரலாறு

1977 ஆம் ஆண்டு முதன் முதலில் கொண்டாடப்பட்ட நாள் தொடக்கம் பன்னாட்டு அருங்காட்சியக நாள் பலரின் கவனத்தையும் ஈர்த்து வருகிறது. 2009 ஆம் ஆண்டில், 90 நாடுகளில் இருந்து 20,000 அருங்காட்சியகங்கள் நிகழ்வுகளில் பங்குபற்றியிருந்தன. 2010 ஆம் ஆண்டில் 98 நாடுகளும், 2011 இல் 100 நாடுகளும், 2012 இல் 129 நாடுகளில் இருந்து 30,000 அருங்காட்சியகங்கள் பங்குபற்றியிருந்தன.
# அசித் சாண்டிலா

**அசித் சாண்டிலா ** (Ajit Chandila, பிறப்பு 5 திசம்பர் 1983) இந்தியாவின் அரியானா மாநிலத்தின் பரீதாபாத் நகரைச் சேர்ந்த புறச்சுழல் பந்து வீச்சாளர் ஆவார். முன்பு வட மண்டல துடுப்பாட்ட அணிக்கு விளையாடிய இவர் தற்போது இந்தியன் பிரீமியர் லீக்கில் ராஜஸ்தான் ராயல்ஸ் அணிக்கு விளையாடுகிறார்.
# அசித் சாண்டிலா

## இந்தியன் பிரீமியர் லீக்கில்

2011இல் டெல்லி டேர்டெவில்ஸ் அணியில் சேர்த்துக் கொள்ளப்பட்டார். 2012இல் ஏப்ரல் 23 அன்று ஜெய்ப்பூரில் ராஜஸ்தான் ராயல்ஸ் அணிக்காக தனது முதல் ஆட்டத்தில் பங்கேற்றார். இவருக்கு முன்னாள் சுழல்பந்து வீச்சாளர் நரேந்திர ஹிர்வானி பயிற்சியாளராக இருந்துள்ளார். தனது முதல் ஐபிஎல் பருவத்திலேயே மூன்று அடுத்தடுத்த இலக்குகளை [ஆட்ரிக்) எடுத்தார். ஐபிஎல்லின் வரலாற்றில் ஆட்ரிக் எடுத்த ஏழு பந்து வீச்சாளர்களில் ஒருவரானார்.
# அசித் சாண்டிலா

## முன்குறித்து நிகழ்த்துதல் குற்றச்சாட்டும் கைதும்

மே 16, 2013 அன்று ஐபிஎல் ஆறாம் பருவத்து விளையாட்டில் குறிப்பிட்ட பந்து பரிமாற்றத்தில் முன்கூட்டியே தீர்மானித்தபடி பந்து வீசியதாக குற்றம் சாட்டப்பட்டு இவரையும் இவரது அணித்தோழர்களான சிறிசாந்த் மற்றும் அங்கீத் சவானையும் தில்லி காவல்துறை கைது செய்தது.. இவர்கள் மூன்று பேரின் மீதும் இந்தியக் குற்றவியல் சட்டம் 420 மற்றும் 120(பி) கீழ் மும்பை மரைன் டிரைவ் காவல்நிலையத்தில் வழக்கு பதியப்பட்டுள்ளது. சாண்டிலா மே 5, 2013 அன்று புனே வாரியர்சு இந்தியா எதிரான தனது ஆட்டத்தில் முன்குறித்து நிகழ்த்துவதற்காக பெற்றதாக குற்றம் சாட்டப்பட்டுள்ளார். கைதானபிறகு இவர் பணியாற்றும் ஏர் இந்தியா நிறுவனம் இவரை பணியிடைநீக்கம் செய்துள்ளது.
# வடசேரி, கன்னியாகுமரி மாவட்டம்

**வடசேரி** (*Vadasery*) தமிழ்நாடு, கன்னியாகுமரி மாவட்டத்தின் தலைநகர் நாகர்கோவிலின் ஒரு பகுதியாகும். முன்பு நல்ல ரக பருத்தி ஆடைகளைத் தயாரிக்கும் மையமாக திகழ்ந்தது. கைத்தறி நெசவு தேங்கிவிட்டது. மாவட்டத்திலேயே பெரிய சந்தை இங்குள்ளது. காய்கறி, பழவகைகள் மற்றும் பிற பொருட்களும் விற்பனைக்கு வருகின்றன. தினமும் பத்தாயிரத்திற்கும் அதிகமான மக்கள் இங்கு கூடுகின்றனர். கால்நடைகள், குறிப்பாக உழவுமாடுகள் வாங்க மக்கள் இங்கு கூடுகிறார்கள். ஏராளமான வாழைப் பழவகைகள் வருவது சிறப்பாகும். கேரள மாநிலத்திற்கு அதிகம் ஏற்றுமதியாகிறது.  
மேல்நிலைப் பள்ளிகள், திரையரங்குகள், பெரிய விளையாட்டு அரங்கம், பெரிய சந்தை, வணிகக் களமாகத் திகழ்கிறது. வடசேரியினை அடுத்து வடக்குப் பகுதியில் காத்தரின் பூத் மருத்துவமனையும், தென்பகுதியில் நாகராசா கோவிலும், வடசேரியில் காமாட்சி அம்மன் கோவிலும், பக்கத்திலேயே சிவன் கோவிலும், மேற்குப்பக்கம் பெரிய கிருட்டிணன் கோயிலுமுள்ளன. மாவட்டத்தின் பெரிய கிறிஸ்டோபர் பேருந்து நிலையம் வடசேரியில் உள்ளது.
# வடசேரி, கன்னியாகுமரி மாவட்டம்

## நகைத் தொழில்

வடசேரியில் நான்கு தெருக்களில் பல தலைமுறையாக கோயில் நகைகள் செய்யும் தொழில் செய்ப்பட்டு வருகிறது. வழக்கமான தங்க நகைகளை விட, இவ்வகை நகைகள் சில விஷயங்களில் மாறுபடுகிறது. இதனால் இந்தத் தொழிலானது கைவினைக் கலைகள் பட்டியலில் இருக்கிறது. இந்த நகைகளுக்கு புவிசார் குறியீடும் பெறப்பட்டுள்ளது. இத்தொழிலில் வடசேரியில் இருநூற்றுக்கும் மேற்பட்ட தொழிலாளர்கள் இருக்கிறார்கள். வடசேரியில் இருந்து தமிழக கோயில்கள் மற்றும், இலங்கை உள்ளிட்ட வெளிநாடுகளில் இருக்கும் கோயில்களுக்கும் நகைகள் போகின்றன. பரத நாட்டியக் கலைஞர்களும் கோயில் நகைகளைப் போல் செய்து பயன்படுத்துவதால் அவர்களுக்கும் இங்கிருந்து நகைகள் செய்யப்படுகின்றன.
# அங்கீத் சவான்

**அங்கீத் சவான் ** (*Ankeet Chavan*, பிறப்பு அக்டோபர் 28, 1985, மும்பை, மகாராட்டிரம், இந்தியா) இந்தியாவின் உள்நாட்டுத் துடுப்பாட்டப் போட்டிகளில் மும்பைக்காக ஆடுகின்ற ஓர் முன்னாள் துடுப்பாட்டக்காரர் ஆவார்..
# அங்கீத் சவான்

### இறுதிப் போட்டி

2013 ஆம் ஆண்டில் நடைபெற்ற ரஞ்சிக் கோப்பையில் இவர் மும்பை அணி சார்பாகா விளையாடினார். பெப்ரவரி 6 இல் மும்பையில் நடைபெற்ற *ரெஸ்ட் ஆஃப் இந்தியா* துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் இறுதியாக விளையாடினார்.
# அங்கீத் சவான்

## இந்தியன் பிரீமியர் லீக் மற்றும் இருபது20

2009 ஆம் ஆண்டில் சைஅயது முஷ்தாக் அலி கோப்பைக்கான இருபது20 போட்டியில் மகாராட்டிரம் அணிக்கு எதிரான இருபது20 போட்டியில் இவர் அறிமுகமானார்.  
பின் 2013 ஆம் ஆண்டில் புனேவில் நடைபெற்ற போட்டியில் சய்ராட்டிர அணிக்கு எதிரான போட்டியில் மும்பை அணி சார்பாக இவர் விளையாடினார். இந்தப் போட்டியில் இறுதிவரை ஆட்டமிழக்காமல் 18* ஓட்டங்களை எடுத்தார். பின் பந்துவீச்சில் 4 ஓவர்கள் வீசி 24 ஒட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.
# அங்கீத் சவான்

## முன்குறித்து நிகழ்த்துதல் குற்றச்சாட்டும் கைதும்

மே 16, 2013 அன்று ஐபிஎல் ஆறாம் பருவத்து விளையாட்டில் குறிப்பிட்ட பந்து பரிமாற்றத்தில் முன்கூட்டியே தீர்மானித்தபடி பந்து வீசியதாக குற்றம் சாட்டப்பட்டு இவரையும் இவரது அணித்தோழர்களான சிறிசாந்த் மற்றும் அசித் சாண்டிலாவையும் தில்லி காவல்துறை கைது செய்தது.. இவர்கள் மூன்று பேரின் மீதும் இந்தியக் குற்றவியல் சட்டம் 420 மற்றும் 120(பி) கீழ் மும்பை மரைன் டிரைவ் காவல்நிலையத்தில் வழக்கு பதியப்பட்டுள்ளது.  
காவல்துறை குற்றச்சாட்டில் இவர் மே 15,2013 அன்று மும்பை இந்தியன்ஸ் அணியுடனான ஆட்டத்தில் தனது ஒரு பந்துப் பரிமாற்றத்தில் 14 ஓட்டங்கள் கொடுக்க உறுதி வழங்கப்பட்டிருந்ததாக கூறப்பட்டுள்ளது..இவர் பணியாற்றும் நிறுவனமான ஏர் இந்தியா இவரை பணியிடை நீக்கம் செய்துள்ளது.
காவல்துறையின் விசாரணையின்போது தமது குற்றத்தை ஒப்புக்கொண்டதாகக் கூறப்படுகிறது.
# ஆனையம்பட்டி எஸ். கணேசன்

**ஆனையம்பட்டி எஸ் கணேசன்** தமிழ்நாட்டைச் சேர்ந்த ஜலதரங்க இசைக் கலைஞர் ஆவார். இவர் கருநாடக இசைப் பாடகராகவும், வயலின் இசைக் கலைஞராகவும் செயல்படுகிறார்.
# ஆனையம்பட்டி எஸ். கணேசன்

## சிறப்புகள்

தென்னிந்தியா முழுவதும் ஜலதரங்க இசை நிகழ்ச்சிகளை இவர் நிகழ்த்தியுள்ளார். 2005-2006 சென்னை இசை விழாவில் இவர் ஒருவரே ஜலதரங்க இசை நிகழ்ச்சிகளை நிகழ்த்தினார். இவர் தமது கருவியாகப் பயன்படுத்தும் சீனாவிலிருந்து கொண்டுவரப்பட்ட 19 போர்சிலியன் கிண்ணங்கள், 100 ஆண்டுகள் பழைமை வாய்ந்தவையாகும்.
# ஆனையம்பட்டி எஸ். கணேசன்

## பெற்ற விருதுகள்

- கலைமாமணி விருது
# இராமாயணப் பூங்கா, கோயம்புத்தூர்

**இராமயணப் பூங்கா**, தமிழ்நாட்டில் கோயம்புத்தூரிலுள்ள இராமகிருஷ்ண வித்யாலய வளாகத்துக்குள் மேட்டுப்பாளையம் சாலையோரம் அமைந்துள்ளது. இது சிறுவர்களுக்காக அமைக்கப்பட்ட இராமயண கருத்துப் பூங்கா. இங்கு இராமாயணக் கதாபாத்திரங்களை அடையாளப்படுத்தும் விதத்தில் விளையாட்டுச் சாதனங்களும், அவற்றின் அருகில் அந்தந்தக் கதாபாத்திரங்கள் பற்றிய விளக்கத்தினைத் தமிழ் மற்றும் ஆங்கிலத்தில் தரும் தகவற்பலகைகளும் உள்ளன. இப்பூங்கா விவேகானந்தர் பூங்காவினை ஒட்டி கட்டப்பட்டுள்ளது. இராமகிருஷ்ணா மிஷின் வித்யாலய நிறுவனத்தினரால் உருவாக்கப்பட்டு, பராமரிக்கப்பட்டு வரும் இப்பூங்கா 2009 ஆம் ஆண்டு, டிசம்பர் 27 ஆம் தேதியன்று, இராமகிருஷ்ண மடத்தின் துணைத்தலைவராக இருந்த சுவாமி ஸ்மாரனந்தானந்தா மகராஜால் திறந்து வைக்கப்பட்டது.  
2 வயது முதல் 15 வயதுவரையுள்ள சிறுவர், சிறுமியருக்கும் அவர்களுக்குத் துணையாக வரும் பெரியவர்களுக்கும் மட்டுமே இப்பூங்காவிற்குள் செல்ல அனுமதி வழங்கப்படுகிறது. தற்போதைய அனுமதிக் கட்டணம் ஒரு நபருக்கு ரூபாய் 5. பூங்காவினுள் உணவுப்பொருட்கள் எடுத்துச்செல்லக் கூடாதென்ற நிபந்தனை அமுலிலுள்ளது.
# இராமாயணப் பூங்கா, கோயம்புத்தூர்

## படத்தொகுப்பு

இப் பூங்காவில் இராமாயணக் கதாபாத்திரங்கள் வடிவில் அமைக்கப்பட்டுள்ள சில விளையாட்டுச் சாதனங்களின் படிமங்கள் இங்கு தரப்பட்டுள்ளன:
# இராமாயணப் பூங்கா, கோயம்புத்தூர்

## ஆதாரங்கள்

- Future Plans-Children's theme park based on Indian epics-A project to promote Indian values  
- CHILDREN'S THEME-PARK
# சைவ இலக்கிய வரலாறு (நூல்)

**சைவ இலக்கிய வரலாறு** என்பது ஒளவை சு. துரைசாமிப் பிள்ளை அவர்கள் எழுதிய நூலாகும். இந்நூலில் பக்தி இலக்கிய காலம் என்று சிறப்பிக்கப்பெறும் கி.பி 7ம் நூற்றாண்டு முதல் கி.பி 12ம் நூற்றாண்டு வரையான சைவ நூலாசிரியர்களைப் பற்றி ஆய்வு செய்து எழுத நினைத்த ஆசிரியர், காலச்சூழலின் காரணமாக கி.பி 10ம் நூற்றாண்டு வரையான நூலாசிரியர்களைப் பற்றி ஆய்வு செய்து நூலாக வெளியிட்டுள்ளார்.  
இந்நூலை அண்ணாமலைப் பல்கலைக் கழகம் வெளியிட்டுள்ளது. அத்துடன் அண்ணாமலைப் பல்கலைக் கழக துணைவேந்தர் டி. எம். நாராயணசாமி பிள்ளை இந்நூலுக்கு அணிந்துரை எழுதியுள்ளார்.  
கிபி 700-1000 வரையான தமிழ் நாட்டு வரலாறும், திருஞானசம்பந்தர், திருநாவுக்கரசர் (அப்பர்), சுந்தரர், மாணிக்கவாசகர், சேரமான் பெருமான், ஐயடிகள் காடவர்கோன், பட்டினத்தடிகள், சேந்தனார், ஒüவையார், முதற் கண்டராதித்தர், நம்பியாண்டார் நம்பி, வேம்பையர்கோன் நாராயணன் ஆகியோரின் வரலாறும் இடம்பெற்றுள்ளது.
# வரதமா நதி அணை

**வரதமா நதி அணை** தமிழ்நாடு, திண்டுக்கல் மாவட்டம், பழனி வட்டம்,பழனியிலிருந்து கொடைக்கானல் செல்லும் வழியில் அமைந்துள்ளது . கொடைக்கானல் வட்டத்திலுள்ள வடகவுஞ்சி மலைக்கிராமத்தின் கிழக்கு பகுதியில் உள்ள பொய்யா வெளிப்பகுதியிலும், வடகவுஞ்சி மலைக் கிராமத்தின் வடபகுதியில் உள்ள மேல் பள்ளம் பகுதியிலும் உருவாகும் ஒடைகள் (இணையும்) கூட்டாறு என்ற இடத்தில் இணைந்து நதியாகி மேற்கு நோக்கி சுமார் 19 கி.மீ.தூரம் ஓடி வரதா பட்டிணம் என்ற இடத்தில் சவரி குன்றுக்கும், தட்டைப்பாறைக்கும் இடையில் வரதமா நதியின் குறுக்கே 1978ம் ஆண்டு கட்டப்பட்டுள்ளது வரதமா நதி அணை.
# வரதமா நதி அணை

## சிறப்பு

இந்த அணை அய்யம்புள்ளி, ஆயக்குடி, பழனி, பாலசமுத்திரம் ஆகிய கிராமங்களின் சுமார் 1750 ஹெக்டேர் (4325 ஏக்கர்) நிலங்களுக்கு பாய்ச்சல் ஆதாரமாகிறது. இந்த அணையின் உபரி நீர் வரத்தாறு என்ற பெயரில் வடக்காக ஓடி சண்முகா நதியுடன் கலக்கிறது. இந்த அணையிலிருந்து பழனி நகருக்கு குடிநீர் வழங்கும் குடிநீர் சேமிப்புக் கிடங்கில் தேக்கி வைத்து குடிநீர் வினியோகிக்கப் படுகிறது.
# வரதமா நதி அணை

## வெளி இணைப்பு

- NANGANJIYAR BASIN DIVISION, P.W.D., WATER RESOURCES ORGANISATION, PALANI
- -பொள்ளாச்சிப் பகுதி
- வரதமா நதி அணைத் தோற்றம்
- முகநூல்
# சைவ நூலாசிரியர்கள் பட்டியல்

இப்பக்கம் சைவ நூலாசிரியர்களை பட்டியல் செய்துள்ளது.
# சைவ நூலாசிரியர்கள் பட்டியல்

### 7ம் நூற்றாண்டு

- திருஞானசம்பந்தர்
- திருநாவுக்கரசர்
- ஐயடிகள் காடவர்கோன்
# சைவ நூலாசிரியர்கள் பட்டியல்

### 8ம் நூற்றாண்டு

- சுந்தரர்
- சேரமான் பெருமாள்
- ஏனாதிசாத்தஞ் சாக்கனார்
# சைவ நூலாசிரியர்கள் பட்டியல்

### 9ம் நூற்றாண்டு

- மாணிக்கவாசகர்
- சேந்தனார்
- பட்டினத்தடிகள்
- பெருமானடிகள்
# சைவ நூலாசிரியர்கள் பட்டியல்

### 10ம் நூற்றாண்டு

- நம்பியாண்டார் நம்பி
- ஔவையார்
- வேம்பையர்கோன் நாராயணன்
- கண்டராதித்தர்
# சைவ நூலாசிரியர்கள் பட்டியல்

### 11ம் நூற்றாண்டு

- நம்பிகாடநம்பி
- கருவூர்த்தேவர்
- பூங்கோயில் நம்பி
- திருச்சிற்றம்பலமுடயான்
# சைவ நூலாசிரியர்கள் பட்டியல்

### 12ம் நூற்றாண்டு

- சேக்கிழார்
- வேணாட்டடிகள்
- புருடோத்தம நம்பி
- வாகீச முனிவர்
- உய்யவந்ததேவ நாயனார்
- சயங்கொண்டார்
- ஒட்டக்கூத்தர்
- தமிழ்த்தண்டியாசிரியர்
- கவிகுமுத சந்திர பண்டிதன்
- பரசமயகோளரி மாமுனி
- நெற்குன்றங்கிழார் களப்பாளராசர்
# சைவ நூலாசிரியர்கள் பட்டியல்

### 13ம் நூற்றாண்டு

- சேதிராயர்
- கல்லாடதேவர்
- நக்கீரதேவர்
- பரணதேவர்
- மெய்கண்ட தேவர்
- அருணந்தசிவனார்
- இளம்பூரணர்
- பேராசிரியர்
- அடியார்க்குநல்லார்
- சேனாவரையர்
- தக்கயாகப்பரணி உரைகாரர்
- பதிற்றுப்பத்து உரைகாரர்
- பாரதம் தமிழ் செய்த அருணிலை விசாகன்
- பெரும்பற்றப் புலியூர் நம்பி
- மறச்சக்கரவர்த்தி பிள்ளை
- பெரியான் ஆதிச்சதேவன்
- காரணை விழுப்பரையன்
# சைவ நூலாசிரியர்கள் பட்டியல்

### 14ம் நூற்றாண்டு

- மறைஞான சம்பந்தர்
- உமாபதி சிவனார்
- நச்சினார்க்கினியார்
- கச்சியப்ப சிவாசாரியார்
- பொய்யாமொழிப் புலவர்
- அருணாகிரியார்
- இரட்டையார்
- தாயில் நல்ல பெருமாள் - முனையதரையன்
# சைவ நூலாசிரியர்கள் பட்டியல்

## கருவி நூல்

சைவ இலக்கிய வரலாறு - துரைசாமிப் பிள்ளை
# சைவ சித்தாந்த சாத்திர வரலாறு (நூல்)

**சைவ சித்தாந்த சாத்திர வரலாறு** என்பது க.வெள்ளைவாரணனார் அவர்களால் இயற்றப்பெற்ற நூலாகும். இந்நூலை தஞ்சை தமிழப் பல்கலைக்கழகம் வெளியிட்டுள்ளது. தமிழ்ப் பல்கலைக்கழக துணைவேந்தர் இ.சுந்தரமூர்த்தி அணிந்துரை எழுதியுள்ளார்.  
இந்நூலில் சிவவழிபாட்டின் தொன்மையும் உலகளாவிய விரிவும், தொல்காப்பியர் கூறும் வழிபாட்டு நெறிகளும், தத்துவக் கொள்ளைகளும், சங்கச் செய்யுட்கலில் இடம்பெற்றுள்ள தெய்வ வழிபாட்டு தத்துவக் கொள்கைகளும், சங்கவிலக்கியத்தில் சிவன் வழிபாடும் சைவ சமயத் தத்துவ உண்மைகளும் இடம்பெற்றுள்ள.  
அத்துடன் திருவள்ளுவர் கூறும் வாழ்வியல் நெறிகளும், தத்துவ உண்மைகளும், சிலப்பதிகாரம், மணிமேகலை ஆகியவற்றில் கூறப்பட்டுள்ள சிவநெறிக் கோட்பாடுகளும், திருமந்தரம் கூறும் சைவ சித்தாந்தக் கொள்கைகளும், திருமுறையில் இடம்பெற்றுள்ள சிவநெறிக் கொள்கைகளும் ஆய்வு செய்து வெளியிடப்பட்டுள்ளன.
# அகில மலேசிய இசுலாமிய முன்னணி

**அகில மலேசிய இசுலாமிய முன்னணி** (*Pan-Malaysian Islamic Front*, , **ஜாவி:** *باريسن جماعه اسلاميه سمليسا* என்பது மேற்கு மலேசியா, கிளாந்தான் மாநிலத்தைத் தளமாகக் கொண்ட ஒரு சமய அரசியல் கட்சியாகும்.  
1977 ஆம் ஆண்டு, கிளாந்தான் மாநிலத்தின் முதலமைச்சராக இருந்த டத்தோ ஹாஜி முகமட் நாசிர், மலேசிய இசுலாமிய கட்சியில் இருந்து வெளியேற்றப்ப்ட்டதும், இந்த அகில மலேசிய இசுலாமிய முன்னணி எனும் அரசியல் கட்சியை உருவாக்கினார்.
# அகில மலேசிய இசுலாமிய முன்னணி

## பொது

அகில மலேசிய இஸ்லாமிய முன்னணி உருவாக்கம் பெறுவதில் அம்னோ முக்கியப் பங்கு வகித்தது. 1970களில் மலேசிய இசுலாமிய கட்சி, பாரிசான் நேசனல் கூட்டணியுடன் இணைந்து இருந்த போது, அதிகப்படியான சலுகைகளை எதிர்பார்த்தது.  
மலேசிய இசுலாமிய கட்சியின் எதிர்பார்ப்புகளுக்கு இணங்கிப் போக முடியாத பாரிசான் நேசனல் கூட்டணி, அகில மலேசிய இசுலாமிய முன்னணியைத் தோற்றுவிப்பதில் வெற்றி கண்டது. மலேசிய இசுலாமிய கட்சியும் பாரிசான் நேசனல் கூட்டணியில் இருந்து விலகிக் கொண்டது.  
1978 ஆம் ஆண்டு நடைபெற்ற மலேசியப் பொதுத் தேர்தலில், பாஸ் கட்சி மிகவும் மோசமான தோல்வியைக் கண்டது. கிளாந்தான் மாநிலத்தின் 36 சட்டமன்றத் தொகுதிகளில், அம்னோவிற்கு 23 இடங்கள், அகில மலேசிய இசுலாமிய முன்னணிக்கு 11 இடங்கள், பாஸ் கட்சிக்கு இரு இடங்கள் கிடைத்தன.
# அகில மலேசிய இசுலாமிய முன்னணி

## பாரிசான் நேசனல்

அதன் பின்னர் அகில மலேசிய இசுலாமிய முன்னணி, ஆளும் பாரிசான் நேசனல் கூட்டணியுடன் இணைந்தது. இருப்பினும், அடுத்து வந்த தேர்தல்களில் அக்கட்சி தோல்விகளையே கண்டு வந்தது.  
2013 ஆம் ஆண்டு நடைபெற்ற பொதுத் தேர்தலில் *மலேசிய முசுலிமின் கூட்டமைப்பு* எனும் அரசியல் கட்சி, அகில மலேசிய இசுலாமிய முன்னணியின் சார்பில் போட்டியிட்டது. ஆனால், அத்தேர்தலில் போட்டியிட்ட அனைவரும் தோல்வி அடைந்தனர்.
# சம அளவு அலுமினியம்

**சம அளவு அலுமினியம்** (Alluminium equivalent ) எக்சு கதிர் குழாய் அதற்குண்டான கூண்டில்(Housing) நிலையாக வைக்கப்பட்டுள்ளது. கருவியை இயக்கும் போது தோற்றுவிக்கப்படும் கதிர்கள் முதலில் குழாயின் கண்ணாடிச் சுவரைக் கடந்து வெளிப்படுகிறது.கூண்டில் குழாயினைச் சுற்றி எண்ணெய் உள்ளது.இவ் எண்ணெய் ஓரளவு வெப்பத்தினை அகற்றவும் மின்கடவாப் பொருளாகவும் பயன்படுகிறது.இதிலும் சிறிது கதிர்கள் ஏற்றுக் கொள்ளப்படுகிறது. மேலும் கதிர்கள் வெளிப்பட கூண்டில் அமைக்கப்பட்டுள்ள தடித்த நெகிளி( Plastic) வழியாக வெளிப்படுகிறது. அங்கும் கதிர்கள் ஏற்கப்படுகின்றன.இவ்வாறு கருவியைவிட்டு வெளிப்படும் முன், கண்ணாடிச்சுவர்,
எண்ணெய் ,நெகிளி என்று பல்வேறு பட்ட பொருட்களில் ஏற்கப்பட்டு செறிவு குறைகிறது.இது வடிகட்டி போல் செயல்படுகிறு.இதனை கட்டுப்படுத்த முடியாது. எனவே இது உள்ளார்ந்த வடிகட்டி (Inherent filter ) எனப்படும்.மேலும் வடிகட்ட கூடுதல் அலுமினியத் தகடுகள் சேர்த்து (Added filter ) மென்கதிர்கள் அகற்றப்படுகின்றன. உள்ளார்ந்த வடிகட்டி கதிர்களின் செறிவினை எவ்வளவு குறைக்கிறதோ அதே அளவு செறிவினைக் குறைக்க தேவைப்படும் அலுமினியத் தகட்டின் கன அளவு, சம அளவு அலுமினியம் எனப்படுகிறது. உள்ளார்ந்த வடிகட்டி + கூடுதல் வடிகட்டி= பயனுறு வடிகட்டி(.Effective filter) ஆகும்.  
பொதுவாக சம அளவு அலுமினியம் என்பது , ஒரு குறிப்பிட்ட கனளவுள்ள பொருள் எக்சு கதிர்களின் செறிவினை எவ்வளவு குறைகுகிறதோ அதேஅளவு செறிவினைக் குறைக்க தேவைப்படும் அலுமினியத்தின் கன அளவு ஆகும்.
# சம அளவு அலுமினியம்

## மேற்கோள்களும் குறிப்புகளும்

1. funtamentals of radiology- Massy and Meridith
# மலேசிய மக்கள் பொதுநலக் கட்சி

**மலேசிய மக்கள் பொதுநலக் கட்சி** (*Malaysian People's Welfare Party*), என்பது மேற்கு மலேசியா, சிலாங்கூர் மாநிலத்தைத் தளமாகக் கொண்ட ஒரு மதச் சார்பற்ற அரசியல் கட்சியாகும். இக்கட்சி அமைக்கப்பட்ட போது *அக்கிம்* என்று அழைக்கப்பட்டது. இப்போது *கித்தா* என பரவலாக அழைக்கப்படுகின்றது.  
1995 ஆம் ஆண்டு பாஸ் கட்சியில் ஏற்பட்ட சில உட்பூசல்களினால், இந்தக் கட்சி உருவாக்கம் பெற்றது. அத்துடன், 1996 இல், செமாங்காட் 46 எனும் அரசியல் அமைப்பில் ஏற்பட்ட பிரச்னைகளின் காரணமாகவும், பலர் இந்த மலேசிய மக்கள் பொதுநலக் கட்சியில் உறுப்பினர்களாகச் சேர்ந்தனர். 1999 ஆம் ஆண்டு மலேசியப் பொதுத் தேர்தலில் இக்கட்சி, கிளாந்தான் மாநிலத்தில் உள்ள பாசீர் பூத்தே, கோத்தா பாரு நாடாளுமன்றத் தொகுதிகளில் போட்டியிட்டு தோல்வி அடைந்தது.  
1999 ஆம் ஆண்டு மலேசியப் பொதுத் தேர்தலில், இக்கட்சியின் தலைவர் ஹனாபி மாமாட், பெர்மாத்தாங் பாவ் இடைத் தேர்தலில் கல்ந்து கொண்டார். ஆனால், 98 வாக்குகள் மட்டுமே பெற்றார். தேர்தல் வைப்புக் தொகையான 15,000 மலேசிய ரிங்கிட்டையும் இழந்தார். இருப்பினும் அத்தேர்தலின் மூலமாகக் கட்சிக்கு அறிமுகம் கிடைத்தது என்று தலைவர் ஹனாபி மாமாட் கூறினார்.  
பிரதமர் மகாதீர் பின் முகமதுவுடன் ஏற்பட்ட கருத்து வேறுபாடுகளின் காரணமாக அவர் அமைச்சரவையில் இருந்து விலகிக் கொண்டார். பின்னர், அவர் பாக்காத்தான் ராக்யாட் கூட்டணியில் சேர்ந்தார். அங்கேயும் ஒரு சுமுக நிலை ஏற்படவில்லை. அதனால், அங்கிருந்தும் விலகி, பின்னர் மலேசிய மக்கள் பொதுநலக் கட்சியில் இணைந்து கொண்டார்.  
2010 டிசம்பர் 15 இல் கட்சியின் பொதுக்கூட்டம் நடைபெற்றது. அந்தக் கூட்டத்தில், அதுவரையில் தலைவராக இருந்த ஜக்காரியா சாலே என்பவர் பதவி விலகிக் கொண்டார். டத்தோ சாயிட் இப்ராஹிம் கட்சியின் புதுத் தலைவராகத் தேர்வு செய்யப்பட்டார். கட்சிக்கு **மலேசிய மக்கள் பொதுநலக் கட்சி** ( (KITA)) என்று புதுப் பெயரும் வைக்கப்பட்டது.  
அக்கூட்டத்தில் மலேசிய மக்கள் பொதுநலக் கட்சி ஒரு சிறிய கட்சியாக இருந்தாலும், அது பல்லின ஜனநாயகக் கட்சியாகச் செயல்படும் என்று டத்தோ சாயிட் இப்ராஹிம் அறிவித்தார். கட்சியின் புதிய சட்டதிட்டங்கள், செயல்திட்டங்கள், சின்னம் ஆகியவை 2011 ஜனவரி 19 இல் அறிவிக்கப்படும் என்றும் அறிவித்தார்.
# மலேசிய மக்கள் பொதுநலக் கட்சி

## கட்சித் தலைவர்கள்

- 1995- பிப்ரவரி 1998: மூசா சாலே
- 1998-1999: முகமட் டின் நிசாம் டின் (இடைக்காலம்)
- 1999-2002: முகமட் யூசுப்
- 2002-2009: ஹனாபி மாமாட்
- 2009-2010: ஜக்காரியா சாலே
- 2010லிருந்து: சாயிட் இப்ராஹிம்
# இராமகிருஷ்ண மிசன் வித்தியாலயம், கோயம்புத்தூர்

**இராமகிருஷ்ண மிசன் வித்தியாலயம், கோயம்புத்தூர்** என்பது பாலர் பள்ளி முதல் ஆய்வுப் படிப்பு வரை மொத்தம் 19 கல்வி நிறுவனங்கள் கொண்ட குழுமம். இந்தியாவில் தமிழ்நாட்டிலுள்ள கோயம்புத்தூரின் புறநகர்ப் பகுதியில் வித்தியாலயம் 1930 ஆம் ஆண்டு தொடங்கப்பட்டது. பின்னர் 1934 ஆம் ஆண்டு இராமகிருஷ்ண மிசனின் கீழிணைக்கப்பட்டது.  
ராமகிருஷ்ண பரமஹம்சர், விவேகானந்தர் ஆகியோரின் கல்வி மற்றும் ஆன்மீக கருத்துக்களை மாணவர்களின் தினசரி வாழ்வில் வேரூன்றச் செய்யும் நோக்கினைக் கொண்டது வித்தியாலயம். இங்கு சுயக்கட்டுப்பாடு, தன்னிறைவு, தேச பக்தி, கடமையுணர்வு போன்ற கருத்துக்கள் வாழ்வியலோடு இணைந்து நடைமுறைக் கல்வியாக அளிக்கப்படுகிறது. இந்நிறுவனம் இராமகிருஷ்ணா மடத்தினைச் சேர்ந்த சுவாமிகளின் மேற்பார்வையில் ஆசிரியர் மற்றும் ஆசிரியர் அல்லாத அலுவலர்களின் உதவியுடன் செயல்பட்டு வருகிறது.
# இராமகிருஷ்ண மிசன் வித்தியாலயம், கோயம்புத்தூர்

## வரலாறு

இராமகிருஷ்ண மிசன் வித்தியாலயம், 1930 ஆம் ஆண்டு தி. சு. அவினாசிலிங்கம் செட்டியாரால் 5.75 ரூபாய் முதலீட்டுடன் தாழ்த்தப்பட்ட இனத்தைச் சேர்ந்த ஒரேயொரு மாணவனோடு தொடங்கப்பட்டது. இராமகிருஷ்ண பரமஹம்சரின் சீடரான சுவாமி சிவானந்தாவுடனான சந்திப்புதான் தான் கல்விப்பணியில் ஈடுபடக் காரணமென அவினாசிலிங்கம் கூறியுள்ளார். 1934 ஆம் ஆண்டு, மகாத்மா காந்தியால் வித்யாலயத்திற்கு அடிக்கல் நாட்டப்பட்டது. அதே ஆண்டு வித்தியாலயம் இராமகிருஷ்ண மிசனின் கீழிணைக்கப்பட்டது.
# இராமகிருஷ்ண மிசன் வித்தியாலயம், கோயம்புத்தூர்

## வளாகம்

இந்நிறுவனம் கோயம்புத்தூரிலிருந்து சுமார் 19&nbsp;கி.மீ. தொலைவில் அதன் புறநகர்ப் பகுதியில் மேட்டுப்பாளையம் சாலையோரமாக அமைந்துள்ளது. இவ்வளாகம் கிட்டத்தட்ட 300 ஏக்கர் நிலப்பரப்புடையது.
# இராமகிருஷ்ண மிசன் வித்தியாலயம், கோயம்புத்தூர்

## நிறுவனங்கள்

### பள்ளிகள்

- வித்யாலயா உயர்நிலைப் பள்ளி
- சுவாமி சிவானந்தா மேல்நிலைப்பள்ளி
- சுவாமி சிவானந்தா ஆங்கிலவழிப் பள்ளி
- T A T கலாநிலையம் நடுநிலைப் பள்ளி
# இராமகிருஷ்ண மிசன் வித்தியாலயம், கோயம்புத்தூர்

## நிறுவனங்கள்

### கல்லூரிகள்

- ஸ்ரீ இராமகிருஷ்ண மிசன் வித்யாலயா கலை மற்றும் அறிவியல் கல்லூரி
- ஸ்ரீ ராமகிருஷ்ண மிசன் வித்யாலயா மாருதி கல்லூரி (விளையாட்டு)
- ஸ்ரீ ராமகிருஷ்ண மிசன் வித்யாலயா கல்வியியல் கல்லூரி
# இராமகிருஷ்ண மிசன் வித்தியாலயம், கோயம்புத்தூர்

## நிறுவனங்கள்

### சிறப்பு நிறுவனங்கள்

- ஸ்ரீ ராமகிருஷ்ண மிசன் வித்யாலயா தொழில்நுட்பப் பயிலகம்
- ஸ்ரீ ராமகிருஷ்ண மிசன் வித்யாலயா காந்தி ஆசிரியர் பயிற்சி நிறுவனம்
- ஸ்ரீ ராமகிருஷ்ண மிசன் வித்யாலயா தொழில் பயிற்சி நிலையம்
- ஸ்ரீ ராமகிருஷ்ண மிசன் வித்யாலயா வேளாண்மை நிறுவனம்
- ஸ்ரீ ராமகிருஷ்ண மிசன் வித்யாலயா ஐடி அகாதமி
# இராமகிருஷ்ண மிசன் வித்தியாலயம், கோயம்புத்தூர்

## அமைவுகள்

### விளையாட்டுத் திருவிழா

விளையாட்டு விழா ஆண்டுதோறும் பெப்ரவரி மாதம் நடத்தப்படுகிறது. இதில் கடவுள் மற்றும் தேசபக்திப் பாடல்களின் தாளப் பின்னணியில் 45 தொடக்கப்பள்ளிகளிலிருந்து ஏறத்தாழ 4000 மாணவ, மாணவியர் பங்குபெறும் யோகா, உடல் வலிமை மற்றும் அழகிற்கான உடற்பயிற்கள் (calisthenic exercises) நடைபெறும்.
# இராமகிருஷ்ண மிசன் வித்தியாலயம், கோயம்புத்தூர்

## அமைவுகள்

### கலைமகள் விழா

கலை, இலக்கியம், இசை, நாடகத்திற்காக கலைமகள் விழா மூன்றுநாள் நிகழ்ச்சியாக ஒவ்வோர் ஆண்டும் செப்டம்பர்/அக்டோபர் மாதத்தில் விஜய தசமிக்கு முன்பாக நடத்தப்படுகிறது.
# வடகவுஞ்சி

**வடகவுஞ்சி** (Vadagounchi) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், கொடைக்கானல் வட்டம், கொடைக்கானல் ஊராட்சி ஒன்றியத்தில் இருக்கும் ஒரு மலைக் கிராமம் (ஊர்). கொடைக்கானல் வருவாய் வட்டத்தின் 15 ஆவது எண்கொண்ட வருவாய் கிராமம் (கிராம எண்:15) ஆகும்.
# வடகவுஞ்சி

## முக்கிய பயிர்

இங்கு மலைத் தோட்டப் பயிர்களான மலைவாழை, பூண்டு, முள்ளங்கி, கேரட், பீட்ரூட், உருளைக்கிழங்கு, காபி, பழங்கள் அதிகமாக விளைகின்றன.
# வடகவுஞ்சி

## அமைவிடம்

பழனியிலிருந்து கொடைக்கானல் செல்லும் மலைப்பாதையில் பழனியிலிருந்து சுமார் 39 கி.மீ.தூரத்திலும், கொடைக்கானலில் இருந்து 22 கி.மீ.தூரத்திலும் அமைந்து உள்ளது. கடல் மட்டத்திலிருந்து 1025 மீட்டர் உயரத்தில் உள்ளது. இந்த கிராமத்திலிருந்து சுமார் 2 கி.மீ தூரத்தில் கொடைக்கானல் மலைகளில் மிக உயரமான மலைச் சிகரம் **பெருமாள் மலைச் சிகரம்** (உயரம்.2066 மீட்டர்) அமைந்துள்ளது. இந்திரா காந்தி தேசிய வன விலங்கு சரணாலயம் இக்கிராமத்தின் கிழக்கு எல்லையோடு முடிகிறது.
# வடகவுஞ்சி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, வடகவுஞ்சியில் 3838 பேர் வசிக்கின்றார்கள். பாலின விகிதம் 960. எழுத்தறிவு பெற்றவர்கள் 2141 பேர். இதில் 1244 பேர் ஆண்கள்; 897 பேர் பெண்கள். எழுத்தறிவு பெற்றுள்ளோர் சதவீதம் 64.03. ஆறு வயதுக்குட்பட்டோர் 14.77 சதவீதம் ஆவர்.
# வடகவுஞ்சி

## குள்ள மனிதர்களின் குகை வீடுகள்

இக்கிராமத்தின் வட கிழக்குப் பகுதியில் செம்பரான்குளம் பகுதியில் குள்ள மனிதர்களின் மூன்று அடி உயரமுள்ள குகைவீடுகள் உள்ளது. வீடுகள் முழுவதும் கருங்கற்களால் ஒரு ஒழுங்கமைவோடு கட்டப்பட்டுள்ளது. வீட்டினுள் இருவர் மட்டுமே தங்கும் இடவசதியுடன் அமைக்கப்பட்டும், மேற்கூரைகள் ஒர் அடி கனமுள்ள கருங்கற் பலகைகளால் மூடப்பட்டும் உள்ளது.
# சேக் சின்ன மௌலானா

எழுதியது.|]]
**சேக் சின்ன மௌலானா** (மே 12, 1924 - ஏப்ரல் 13, 1999) தென்னிந்தியாவைச் சேர்ந்த நாதசுவர இசைக் கலைஞர் ஆவார். ‘சேக்’ என நேயர்களால் அழைக்கப்பட்ட இவர், தனது இராக ஆலாபனைக்காக பெரிதும் புகழப்பட்டார்.
# சேக் சின்ன மௌலானா

## ஆரம்ப கால வாழ்க்கை

ஆந்திர மாநிலம் பிரகாசம் மாவட்டத்திலுள்ள கரவடி எனும் சிற்றூரில் பிறந்தவர் சேக் சின்ன மௌலானா. ஆரம்பத்தில் தனது தந்தையார் சேக் காசிம் சாகிப்பிடமும் பின்னர் சேக் அதம் சாகிப் எனும் பிரபல கலைஞரிடமும் நாதசுவர இசையினைக் கற்றார். ‘தஞ்சாவூர் பாணி’ எனச் சொல்லப்படும் வாசிப்பு முறையின் மீது ஆவல் கொண்ட சேக், நாச்சியார்கோவிலைச் சார்ந்த ராஜம்-துரைக்கண்ணு சகோதரர்களிடம் சில வருடங்கள் நாதசுவர இசையினைப் பயின்றார்.  
பிரபல நாதசுவர இசைக் கலைஞர் டி. என். ராஜரத்தினம் பிள்ளையை தனது மானசீக குருவாக ஏற்றவர், சேக் சின்ன மௌலானா. ராஜரத்தினம் பிள்ளையின் வாசிப்பு முறையினை தனது சிறு வயது முதல் நன்கு கவனித்து வந்து தன்னுடைய வாசிப்பு முறையில் அந்த நுட்பங்களை இணைத்துக் கொண்டார் சேக்.
# சேக் சின்ன மௌலானா

## தொழில் வாழ்க்கை

சேக் சின்ன மௌலானா தனது முதலாவது இசை நிகழ்ச்சியை 1960 களில் தமிழ்நாட்டில் நிகழ்த்தினார். ரெங்கநாத கடவுள்மீது கொண்டிருந்த ஆழ்ந்த பக்தி காரணமாக சிறீரங்கத்தை தனது வசிப்பிடமாகக் கொண்டார்.
காவிரியாற்றங்கரையில் ’சாரதா நாதஸ்வர சங்கீத ஆஸ்ரமத்தை’ ஏற்படுத்தினார். இந்த ஆசிரமம் பல திறமையான கலைஞர்களை உருவாக்கியுள்ளது. இவரது பாரம்பரியத்தை இவரது பேரன்கள் காசிம், பாபு ஆகியோர் பாதுகாத்து வருகின்றனர்.  
- 1972 ஆம் ஆண்டு, புது தில்லியில் நடந்த மூன்றாவது அனைத்துலக ஆசிய வணிகக் கண்காட்சியில் நாதசுவரம் வாசித்தார்.
- 1973 ஆம் ஆண்டு, புது தில்லி செங்கோட்டையில் வாசித்தார். இந்தியாவின் 25ஆவது சுதந்திர நாள் கொண்டாட்டங்களையொட்டி இந்திய அரசாங்கம் இவருக்கு நாதசுவர இசையை வழங்கும்படி அழைப்பு விடுத்திருந்தது.
- 1973 ஆம் ஆண்டில் ஐக்கிய அமெரிக்காவிற்கும் கனடாவிற்கும் பயணித்தார். கிழக்கு-மேற்கு பரிவர்த்தனை எனும் திட்டத்தின்கீழ் அவர் சென்றபோது, நியூயார்க்கின் வஸ்சர் கல்லூரியால் ‘நாதசுவர ஆச்சர்யா’ எனும் பட்டம் சூட்டப்பட்டார்.
- 1982 ஆம் ஆண்டு ஹாங்காங்கில் நடந்த ஏழாவது ஆசியக் கலை விழாவில் இந்தியாவின் கலைப் பிரநிதியாக கலந்து கொண்டார்.
- 1987 ஆம் ஆண்டு ஒருங்கிணைந்த சோவியத் நாட்டில் நடந்த இந்திய விழாவில் தனது இசை நிகழ்ச்சிகளை வழங்கினார்.
- 1991 ஆம் ஆண்டு, செப்டம்பர் மாதம் ஜெர்மனியில் நடந்த இந்திய விழாவின் துவக்கநாள் இசை நிகழ்ச்சிகளில் வாசித்தார். அதன்பிறகு ஜெர்மனி முழுவதும் பயணித்து நாதசுவர இசை நிகழ்ச்சியை வழங்கினார். அங்கிருந்து பிரான்ஸ் பயணித்து நிகழ்ச்சிகளில் வாசித்தார்.
- 1996 ஆம் ஆண்டு பின்லாந்தில் நடந்த அனைத்துலக இசை விழாவில் இசை நிகழ்ச்சியை வழங்கினார்.
- 1997 ஆம் ஆண்டு ஐக்கிய அரபுக் குடியரசில் நடந்த இந்திய சுதந்திரத்தின் போன்விழாக் கொண்டாட்டங்களில் தனது இசை நிகழ்ச்சியை வழங்கினார்.
- இலங்கை நாட்டிற்கு பலமுறை சென்று நேயர்களை மகிழ்வித்துள்ளார்.
# சேக் சின்ன மௌலானா

## பெற்றுள்ள விருதுகளும் பட்டங்களும்

- ‘மங்கல வாத்ய விசராதா’ பட்டம், 1964
- கலைமாமணி விருது, 1976 ; வழங்கியது: தமிழக அரசு
- பத்மசிறீ, 1977 ; வழங்கியது: இந்திய அரசாங்கம்
- சங்கீத நாடக அகாதமி விருது, 1997
- ‘கானகலா பிரபூமா’ பட்டம், 1980 ; வழங்கியது:ஆந்திர பிரதேச சங்கீத நாடக அகதெமி
- ‘காந்தர்வ கலாநிதி’ பட்டம், 1981.
- ‘மதுர கலா பிரவீனா’ பட்டம் ; வழங்கியது:சத்குரு சங்கீத சமிதி, மதுரை
- நாதசுவர கலாநிதி பட்டம், 1984 ; வழங்கியது:சரஸ்வதி கலா சமிதி, மசிலிப்பட்டினம், ஆந்திரப் பிரதேசம்
- சப்தகிரி வித்வான்மணி பட்டம், 1984 ; வழங்கியது:தியாகராஜ விழாக் குழு, திருப்பதி
- அகில பாரத நாதசுவர ஏக சக்ரதிபதி பட்டம், 1985 ; வழங்கியது:சிறீ ஜம்புகேசுவரர் தேவஸ்தானம், திருச்சி
- மதிப்புறு முனைவர் பட்டம், 1985 ; வழங்கியது:ஆந்திரப் பல்கலைக்கழகம், விசாகப்பட்டினம்
- சங்கீத வித்வான்மணி பட்டம், 1988 ; வழங்கியது:தியாகராஜ கலா சமிதி, விஜயவாடா
- ஆஸ்தான வித்துவான் ; நியமித்தது:சிருங்கேரி மடம்
- சங்கீத கலா நிபுணா பட்டம், 1993 ; வழங்கியது:மயிலாப்பூர் பைன் ஆர்ட்ஸ் கிளப்
- இசைப்பேரறிஞர் விருது, 1993. வழங்கியது: தமிழ் இசைச் சங்கம், சென்னை.
- சங்கீத ரத்னா மைசூர் டி. சௌடையா தேசிய விருது, 1995 வழங்கியது:அகடெமி ஆப் மியூசிக், பெங்களூர்
- ராஜரத்ன விருது, 1995 ; வழங்கியது:முத்தமிழ் பேரவை, சென்னை
- சங்கீத கலாநிதி விருது, 1999 ; வழங்கியது: மியூசிக் அகாதெமி, சென்னை
# சேக் சின்ன மௌலானா

## வெளியாகியுள்ள இசைத் தொகுப்புகள்

- Dr. Sheik Chinna Moulana&nbsp;– Vol-1 and Vol-2&nbsp;– By Vani Recording Company
- Nadhaswara Samrat Sheik Chinna Moulana&nbsp;– Immortal series by “T-Series”
- Sheik Chinna Moulana Carnatic Instrumental-Nadhaswaram&nbsp;– by EMI&nbsp;– RPG
- Sheik Chinna Moulana&nbsp;– Nadhaswaram&nbsp;– By EMI Colombia
- Collectors Choice&nbsp;– Dr Sheik Chinna Moulana&nbsp;– Nadhaswaram&nbsp;– By Media dreams Ltd
- Great Master’s Series&nbsp;– Dr.Sheik Chinna Moulana&nbsp;– By media Dreams Ltd
- Paddhathi&nbsp;– Sheik Chinna Moulana-Live Concert&nbsp;– Vol I & II&nbsp;– By Charsur Digital Work Station
# சேக் சின்ன மௌலானா

## மறைவு

சில நாட்கள் உடல் நலம் குன்றியிருந்த சேக் சின்ன மௌலானா, 1999 ஆம் ஆண்டு ஏப்ரல் 13ஆம் நாள் சிறீரங்கத்தில் காலமானார்.
# வலைவாசல்:சைவம்/தகவல்கள்/2

- ஐந்து முகம் கொண்ட சிவபெருமானின் ஆறாவது முகம் அதோமுகம் என்று அழைக்கப்படுகிறது. குருமூர்த்தியின் கோலத்தில் நான் முனிவர்களுக்கு காட்சி தந்த போதும், சூரபதுமன் என்பவனை அழிக்க முருகனை தோற்றுவிக்கும் போதும் மட்டும் இந்த ஆறாவது முகம் வெளிப்பட்டது.
- சிவபெருமானின் அருவ வடிவம் லிங்க மூர்த்தியாகும். இம்மூர்த்தியின் வடிவம் சக்தி, பிரம்மா, விஷ்ணு, ருத்திர வடிவங்களை தனக்குள் உள்ளடக்கியதாகும்.
- இசைக்கலையில் வல்லவரான இராவணன் கைநரம்புகளிலேயே யாழ் அமைத்து இசைத்து சிவபெருமானை மயங்க செய்தவர்.
- சோமவார விரதம், திருவாதிரை விரதம், உமாகேசுவர விரதம், சிவராத்திரி விரதம், பிரதோஷ விரதம், கேதார விரதம், ரிஷப விரதம், கல்யாணசுந்தர விரதம், சூல விரதம் என ஒன்பது விரதங்கள் சிவனுக்கு உகந்ததாக நம்பப்படுகிறது.
- ஒட்டக்கூத்தர் இயற்றிய குலோத்துங்கசோழன் பிள்ளைத்தமிழ் என்ற சைவச்சிற்றிலக்கிய நூலே தமிழில் தோன்றிய முதல் பிள்ளைத்தமிழ் நூலாகும்.
- தேவாரம் பாடல் பெற்ற சிவாலயங்கள் இருநூற்று இருபத்து நான்காகும்.  
| <div>**...முன்மொழிய**</div> | } |
| --- | --- |  
<noinclude>  
</noinclude>
# வலைவாசல்:சைவம்

<div><><font size="+0.5" >**சைவ வலைவாசல்**</font> </div>
<div100%" cellpadding="5" cellspacing="10"
| |  
<div>  
|}  
</div>  
<div></div>  
| <h2 id="mp-tfa-h2">சிறப்புக் கட்டுரைகள்</h2> |  |
| --- | --- |
| <div id="mp-tfa">  
</div> | } |
| |  
| <div id="mp-itn">  
</div> | } |
| --- | --- |
|}  
|}  
| <h2 id="mp-tfa-h2">பகுப்புகள்</h2> |  |
| --- | --- |
| <div id="mp-tfa">
</div> | } |
| |  
| <div id="mp-itn">  
</div> | } |
| --- | --- |
|}  
<div>  
<div>  
|}  
</div>  
</div>
|}
# பிரகதாரண்யக உபநிடதம்

**பிரகதாரண்யக உபநிடதம்** (**' Upanishad, ) சுக்ல யசுர் வேதத்தில் அமைந்துள்ள ஓர் உபநிடதம். இதனை **யசுர் வேத சாரம்''' என்றும் அழைப்பர். இவ்வுபநிடதத்திற்கு ஆதிசங்கரர், இராமானுஜர், மற்றும் மத்வர் ஆகியோர் விளக்க உரை எழுதியுள்ளனர். இது மற்ற அனைத்து உபநிடதங்களை விட மிகப் பெரியது. இது மூன்று காண்டங்களும், ஆறு அத்தியாயங்களையும் கொண்டது. இந்த உபநிடதத்தில் அதிக பிரம்ம (ஆத்ம) தத்துவங்கள் அடங்கிய கதைகள் கொண்டுள்ளது.
# பிரகதாரண்யக உபநிடதம்

## பெயர்க்காரணம்

’பிரகதாரண்யகம்’ எனும் சமற்கிருத சொல்லுக்கு மிகப்பெரிய அடர்ந்த காடு என்று பொருள். பெயருக்கு ஏற்ப இவ்வுபநிடதம் ஆத்மதத்துவ விசாரணை, நன்னெறிகள், வேள்விகள், சடங்குகள், தியானம், உபாசனை, ஒரு மனிதன் எவ்வாறு வாழ வேண்டும், பிரம்மத்தை அடையும் வழிகள் மற்றும் சீவ - பிரம்ம ஐக்கியத்தைப் பற்றி விரிவாக எடுத்துரைக்கிறது.
# பிரகதாரண்யக உபநிடதம்

## பிரகதாரண்யக உபநிடதத்தின் சிறப்பு

இவ்வுபநிடதத்தில் **அஹம் பிரம்மாஸ்மி** எனும் மகா வாக்கியம் அமைந்துள்ளது. ’நான் பிரம்மாக இருக்கிறேன்’. (நானே இறைவனாக இருக்கிறேன்) என்ற மெய்ப்பொருள் தத்துவத்தை இந்த உபநிடதம் விளக்குகிறது. இதில் ‘ஆத்ம விசாரணை’ அதாவது, ஆத்மா தொடர்பான பல இரகசியங்களை சொல்லப்பட்டு இருக்கிறது. மேலும் ‘த’ என்ற எழுத்திற்கு பலவகையான சிறப்பான தத்துவங்கள் கூறப்பட்டுள்ளது.
# பிரகதாரண்யக உபநிடதம்

## சாந்தி மந்திர பாடமும் விளக்கமும்

இவ்வுபநிடதம் சுக்ல யசூர் வேதத்தில் அமைந்துள்ளதால், அதன் சாந்தி மந்திர பாடமே இவ்வுபநிடத்திற்கும் சாந்தி மந்திர பாடமாக அமைந்துள்ளது.
# பிரகதாரண்யக உபநிடதம்

## சாந்தி மந்திர பாடமும் விளக்கமும்

### சாந்தி மந்திரம்

:பூர்ணமத: பூர்ணமிதம் பூர்ணாத் பூர்ணமுதச்யதே |
:பூர்ணஸ்ய பூர்ணமாதாய பூர்ணமேவாவசிஷ்யதே |
:ஓம் சாந்தி: சாந்தி: சாந்தி: ||
# பிரகதாரண்யக உபநிடதம்

## சாந்தி மந்திர பாடமும் விளக்கமும்

### சாந்தி மந்திரம்

#### தமிழ் விளக்கம்

அந்த ஈச்வரன் பூர்ண சொரூபமானவர், இந்த சீவன் பூர்ண சொரூபமானவன், பூர்ணமான ஈச்வரனிடமிருந்து பூர்ணமான சீவன் தோண்றியுள்ளான். பூர்ணமான சீவனுடைய பூர்ணமான சொரூபத்தை எடுத்துவிட்டால் பூர்ணம் மட்டும் எஞ்சியுள்ளது.(பூர்ணம் என்ற சொல்லுக்கு வரையறுக்கப்படாதது என்பது பொருள்).  
காலத்தாலும் இடத்தாலும் குணத்தாலும் வரையறுக்கப்படாததாக உள்ளது. பூர்ணம் என்றும் பிரம்மம் என்றும் கூறப்படுகிறது. ஈச்வரனும் ஜீவனும் உண்மையில் பூர்ணமான தன்மையையுடையவர்களே, வெளித்தோற்றத்தில் வேற்றுமையே தவிர சொரூபத்தில் வேற்றுமை இல்லை. கடலும் அலைகளும் நீர் சொரூபமாக இருப்பது போல், ஈச்வரனும் ஜீவனும் பூர்ண சொரூபமானவர்கள். அதாவது பிரம்ம சொரூபமானவர்கள்.  
இறுதியாக மூன்று முறை ஓம் ’சாந்தி’ என்று சொல்வதற்கு மூன்று காரணங்கள் உள்ளது. அது மனிதர்களுக்கு மூன்று வழிகளிலிருந்து தடைகள் வருகிறது. அவைகள் 1.ஆதிபெளதிகம் (Physical), 2. ஆதிதெய்விகம் (Divine), 3. ஆதிஅத்யாத்மிகம் (Internal) என்பன. ஆதிபெளதிகம் என்பது வெளிச்சூழ்நிலைகளிருந்து, குறிப்பாக இயற்கைச் சீற்றங்கள், மனிதர்கள் மற்றும் விலங்குகளிடருந்து நமக்கு வரும் தடைகள், ஆதிதெய்விகம் என்பது துர்தேவதைகள், பேய் பிசாசுகள், ஆவிகள் போன்றவற்றிடமிருந்து நமக்கு வரும் தடைகள். ஆதிஅத்யாத்மிகம் என்பது நம்மிடருந்தே நமக்கு வரும் தடைகளான, நோய்கள், வலிகள், சோம்பேறித்தனம் மற்றும் ஞாபகமறதி. இது போன்ற தடைகளிருந்து நம்மை நாம் காப்பாற்றிக் கொள்வதற்கு இந்த சாந்தி மந்திரம் மூன்று முறை ஜெபித்தால், எவ்வித தடைகள் இன்றி வேதாந்த சாத்திரங்களை நன்கு கேட்டு நாம் மனதில் இருத்திக் கொள்ள முடியும்.
# பிரகதாரண்யக உபநிடதம்

## உபநிடத சாரம்

### முதல் காண்டமான மது காண்டம் அல்லது உபதேச காண்டம்

முதல் இரண்டு அத்தியாயங்களில், இறைவன் பற்பல வடிவாக இருப்பினும், இறைவன் ஒருவனே என்று விளக்கப்படுகிறது. ’மெய்ப்பொருளை’ வெவ்வாறாக பிரித்து உபாசிக்கின்றவன், அவன் அறிய வேண்டியது ஆத்மதத்துவம் எனும் பிரம்ம தத்துவத்தைத் தான். அது எல்லாவற்றை விட மேலானது.  
ஆத்மாவை தியானிப்பவர்கள் அதுவாகவே மாறி விடுகின்றனர். எவன் தன்னை இறைவன் என்று (அஹம் பிரம்மாஸ்மி) அறிகிறானோ, அவனுடைய பெருமையைக் குறைக்க தேவர்களாலும் முடியாது.(இங்கு இறைவனை மெய்ப்பொருள், ஆத்மா, பிரம்மம், பரப்பிரம்மம், பரம்பொருள், பரமாத்மா என்றும் அழைப்பர்). இவ்வாறு இறையறிவு என்ற பிரம்மக் ஞானம் அல்லது ஆத்ம ஞானம் விளக்கப்படுகிறது.  
’யாக்யவல்கியர்’ தனது இரண்டு மனைவிகளில் ஒருவரான ’*மைத்திரேயி*’ வேண்டியவாறு, அவருக்கு ’பிரம்ம வித்தை’ எனும் ‘மெய்ப்பொருளின்’ தத்துவத்தை உபதேசிக்கிறார். சீவன் இந்த உலகை விட்ட பின் சட உடலில் குடிகொண்டிருந்த சீவாத்மா, பரமாத்மாவிடம் இலயித்த பின்னர், தனியே நிற்கும் உலகமும் இல்லை. நானும் இல்லை. அறிபவனும் (பரமாத்மா) அறியப்படுபவனும் ஜீவாத்மா ஒன்றேயான பிறகு, அறிதல் என்பது ஏது?  
பிரம்ம தத்துவத்தை அறிந்து கொள்வதற்கு, வேதாந்த சாத்திரங்களிலும் குருவிடத்திலும் முழு நம்பிக்கை வைத்திருக்க வேண்டும். மேலும் புலனடக்கம், மனவடக்கம், தியாகம், அகிம்சை, பொறுமை, விவேகம், வைராக்கியம், தவம், சாத்திரங்களை கேட்டல், கேட்டதை மனனம் செய்தல் (படித்த சாத்திரங்களை தொடர்ந்து நினைவில் அசைபோடுதல்), பரம்பொருளை அறியும் ஆவல், நிதித்யாசனம், எப்பொழுதும் பரம்பொருளை தியானித்துக் கொண்டு இருத்தல் (முமுச்சுத்துவம்) போன்ற (சாதன சதுஷ்டிய சம்பத்தி) குணங்களைக் கொண்டவர்கள் பிரம்ம நிஷ்டை அடைந்து ஆத்ம ஞானம் பெற்று பிரம்மமாகவே மாறிவிடுவர். மேலும் பிரம்ம தத்துவத்தினை அறிந்து கொண்டதின் பலனாக சீவன் பிரம்மத்தில் ஐக்கியம் அடைவதை இவ்வுபநிடதம் போதிக்கிறது.
# பிரகதாரண்யக உபநிடதம்

## உபநிடத சாரம்

### இரண்டாவதான முனி காண்டம்

மூன்றாவது முதல் நான்காவது அத்தியாயம் முடிய, மகரிசியான யாக்யவல்க்கியர், ராஜரிசியான சனகரின் அரசவையில் கூடி இருந்த வித்வான்களிடம் பிரம்மத்தைப் பற்றி விவாதித்ததை இந்த அத்தியாயங்களில் விளக்கப்படுகிறது. விதேக நாட்டு அரசர் சனகர் வேள்வி செய்து கொண்டு இருந்த போது பல முனிவர்கள் கூடினர்.  
சனகர் ஆயிரம் பசுக்களின் கொம்புகளில் பத்துப் பத்து பொற்காசுகளைக் கட்டிவிட்டு, அக்கூட்ட்த்தில் இருந்த முனிவர்களைப் பார்த்து, “பிரம்ம வித்தையில் யார் சிறந்தவரோ அவரே இந்த ஆயிரம் பசுக்களை ஓட்டிச் செல்லலாம் “ என்று அறிவித்தார். அனைத்து முனிவர்களும் தயங்கிய போது, யாக்யவல்கியர் மட்டும் தனது சீடனை அழைத்து, சனக மன்னரின் அந்த ஆயிரம் யாகப்பசுக்களை ஓட்டிச் செல்ல உத்தரவு இட்டார்.  
அப்போது சனக மன்னரின் ராஜகுருவான ஆசுவல ரிசி குறுக்கிட்டு, நமக்குள் நீர் தான் பிரம்ம நிஷ்டரோ என்று கேட்டார். ஆசுவல ரிசி அவரிடம் பிரம்மத்தைப் பற்றி கேள்வி கேட்டார். அதற்கு யாக்யவல்கியர், அக்னி என் வாக்கில் உள்ளது, வாக்கு மனதில் உள்ளது, மனம் என்னிடத்தில் உள்ளது, நான் அமுதத்தில் உள்ளேன், அமுதம் பிரம்மத்தில். விசயப்பற்றே மரணம். அதிலிருந்து விடுதலையே முக்தி, என்று ஆசுவல ரிசிக்கு பிரம்மத்தைப் பற்றி விளக்கினார் யாக்யவல்கியர்.  
பின் உஷஸ்தர் என்ற சாக்ராயணர், எந்தப் பிரம்மம், தனக்குத்தானே நேரில் காணக்கூடியதாகவும், வேறு ஒன்றை வேண்டாததாகவும், அனைத்திலும் நிறைந்து, அனைத்திலும் உறையும் ஆத்மாவாகவும் உள்ளதோ, அதை விளக்கிக்கூறும் என்றார். மேலும் எந்த ஆத்மா அனைத்திலும் உறைவது என்று கேட்டார். அதற்கு யாக்ஞவலகியர் “ஒரு காட்சியைக் காண்பவனைக் காணமுடியாது. அறிவை அறிபவனை அறிய முடியாது. இந்த ஆத்மா அனைத்திலும் உறைவது. இதற்கு மாறானதெல்லாம் அழிவுக்கு உட்பட்டவை” என்றார். மேலும் உலகின் இன்பமே, துன்பமே ஆத்மாவை பாதிப்பதில்லை. பசி, தாகம், சோகம், மோகம், மூப்பு, மரணம் இவையெல்லாம் கடந்து எது இருக்கிறதோ, அதுதான் இந்த ஆத்மா.  
கஹோலர் என்ற முனிவரின் கேள்விக்கு, யாக்யவல்க்கியர் கூறிய பதில்: நம்மில் உறையும் இந்த ஆத்மாதான் அனைத்திலும் இலயித்திருக்கிறது. மேலும் ஞானிகளுக்கு கர்மம் இல்லை. கர்ம சாதனமும் இல்லை. இவைகளைத் தாண்டிச் சென்ற ஞானிகள் அடையாளம் இல்லாதவன். ஞானியிடம் காமம், கபடம், குரோதம், விரோதம், பொய் முதலியன கலந்த துர்நடத்தை முதலியவைகள் இருக்காது. அப்படி இருந்தால் அவன் ஞானி அல்ல. தயிரைக் கடைந்து வெண்ணெயை எடுத்த பின், அதனை நீரிலோ, மோரிலோ போட்டு வைத்தாலும்கூட அது எதிலும் ஒட்டாது, கலக்காது. தனியே மிதக்கும். மேலேயே மிதக்கும். அது போலப் ஆத்ம ஞானியின் மனம் தன்னைச் சுற்றியுள்ள பொருள்களுடன் கலக்காமல், பிரம்மத்தில் மட்டும் நிலைத்து நிற்கும். நம் எல்லோருக்கும் ஒரு சமயம் உள்ளே உறையும் பரம்பொருளின் ஒளி ஒன்றையே நாடிச் செல்லும் மனோநிலை வந்துதான் தீரும். அந்த நிலை வரும் பொழுது அவன் தீரனாகிறான். அவன் ஸ்திரப் பிரக்ஞன் எனும் சலனமற்ற புத்தி உள்ளவனாகிறான்.  
இகத்தையும் பரத்தையும், எல்லா உயிர்களையும் உள்ளிருந்து ஆட்டி வைக்கும் அந்தர்யாமியை (கண்களுக்கு தெரியாதவரை) பற்றி கூறும் என்று கேட்ட உத்தாலக ஆருணி முனிவருக்கு யாக்யவல்க்கியர் பதில் கூறுகிறார்: ”எவர் பூமியில் இருந்துகொண்டு பூமியினுள் உறைகிறாரோ, எவரைப் பூமி அறிந்து கொள்ளவில்லையோ, எவருக்குப் பூமி உடலாகிறதோ, எவர் பூமியின் உள் நின்று அதனை ஆள்கிறாறோ, அவர்தான் ஆத்மா. அந்தர்யாமியான அவர் அழிவற்றவர்”.
# பிரகதாரண்யக உபநிடதம்

## உபநிடத சாரம்

### மூன்றாவதான ’*கில*’ காண்டம்

ஐந்தாம் மற்றும் ஆறாவது அத்தியாயத்தில் மனிதர்களிடையே மன அடக்கம், புலனடக்கம் மற்றும் கருணை போதிக்கப்படுகிறது. தவத்தால் அகந்தையை தியாகம் செய்ய வேண்டும். அகந்தையை ஒரு மனிதன் தன்னிடமிருந்து நீக்கா விட்டால் இயற்கை அவனை தவிர்க்க, ”நான்” “எனது” என்ற அவன் போற்றியவைகள் எல்லாம் அவனிடமிருந்து கவர்ந்து கொள்கிறது.  
பின்பு பிராண உபாசனையும், பஞ்சாக்னி வித்தையும் விளக்கப்படுகிறது. தேவர்கள், அசுரர்கள் மற்றும் மனிதர்கள் பிரசாபதியிடம் சென்று “த” என்ற ஒரு எழுத்தையே மந்திர உபதேசமாக பெற்று வந்தனர்.  
இந்த மந்திரத்தின் படி தாங்கள் புலனடக்கமற்றவர்களாக இருப்பதாக கருதிய தேவர்கள், பிரசாபதி தங்களை ’புலனடக்கத்துடன்’ இருக்க வேண்டும் உபதேசித்ததாக கருதிக் கொண்டனர். தாங்கள் மற்றவர்களை துன்புறுத்தும் இயல்பினராக கருதிய அசுரர்களோ, பிரசாபதி தங்களை ’தயை’ உடையவர்களாக இருங்கள் என்று பிரசாபதி உபதேசித்ததாக கருதிக்கொண்டனர். தாங்கள் பேராசையுடையவர்கள் என்று உணர்ந்த கொண்ட மனிதர்களோ, பிரசாபதி தங்களை ’தானம்’ செய்யும்படி உபதேசித்ததாக கருதிக் கொண்டனர். ஒருவனுக்கு தன் குறை தெரியாத போது, அதனை குறிப்பால் உணர்த்த இயலும் என்பது இக்கதையால் உணர்த்தப்படுகிறது. தேவர்கள் இயற்கையாகவே புலனடக்கமற்றவர்கள் என்றும், அசுரர்கள் பிறரை துன்புறுத்தும் குணம் கொண்டவர்கள் என்றும், மனிதர்கள் மற்றவர்களுக்கு தானம் வழங்காத கருமிகள் என்றும் அவரவர்கள் உணர்ந்திருந்தார்கள்.
# மலேசிய ஐக்கிய ஆதரவு கட்சி

## வரலாறு

**மலேசியா யுனைட்டெட் பீப்பிள்ஸ் பார்ட்டி (MUPP)** அல்லது **பார்ட்டி பெர்சத்து சாசா மலேசியா (BERSAMA)** என்பது மலேசியாவின் ஒரு அரசியல் கட்சியாகும். இது முதலில் **பார்ட்டி டெமோக்ராட்டிக் செதியஹாட்டி குயாசா ராக்யாட் பெர்சத்து சபா (SETIA)** என்ற பெயரில் **1994ஆம் ஆண்டு** **ஷுஹைதின் லங்காப்பால்** **சபாவில்** நிறுவப்பட்டது.  
SETIA ஒரு **புமிபுத்திரா மையப்படுத்தப்பட்ட தருணத்தை** கொண்டு எதிர்க்கட்சியாக உருவாக்கப்பட்டது, இது **உயிரியல் சமூகங்களின் நலனைப் பாதுகாக்க** விரும்பியது. இருப்பினும், இதன் உறுப்பினர்கள் **எல்லா இனத்தினருக்கும் திறந்திருந்தனர்**, மேலும் இதன் தலைமைப் பதவிகளில் **விதைவான சமூகங்களைச் சேர்ந்த நபர்கள்** இருந்தனர். இந்தக் கட்சி **சபா மாநில தேர்தல்களில்** போட்டியிட்டு, குறிப்பாக புறக்கணிக்கப்படும் சமூகங்களுக்கு **அரசியல் மற்றும் பொருளாதார அதிகாரமளிப்பதை** முன்னெடுத்தது.  
**மார்ச் 23, 2011**, அன்று, கட்சி **மறுபெயரிடப்பட்டு** **பார்ட்டி பெர்சத்து சாசா மலேசியா (BERSAMA)** என மாற்றப்பட்டது, மேலும் இது **பெர்சமெஞ்சுண் மலேசியாவுக்கு** விரிவாக்கப்பட்டது. இந்த மாற்றம், கட்சியை **தேசிய அளவிலான அரசியல் அமைப்பாக** உருவாக்க, அதன் நோக்கங்களை **பிராந்திய பிரச்சினைகளிலிருந்து தேசிய அகவல்களுக்கு** விரிவாக்குவதற்கான முயற்சியாகும்.
# மலேசிய ஐக்கிய ஆதரவு கட்சி

## அரசியல் நிலை மற்றும் தாக்கம்

BERSAMA **பன்முக சமூக மற்றும் பன்முக பிராந்தியக் கட்சியாக** செயல்பட விரும்பியது, இது **சபா, சரவாக் மற்றும் பெர்சமெஞ்சுண் மலேசியாவுக்கிடையேயான** இடைவெளியை குறைப்பதற்காக முன்வந்தது. கட்சியின் கொள்கை கீழ்க்கண்டவற்றை முக்கியமாகக் கொண்டது:  
- **தேசிய ஒற்றுமை** மற்றும் **எல்லா இனங்களுக்கும் சம உரிமை**.
- **புறக்கணிக்கப்பட்ட சமூகங்களை** (குறிப்பாக கிழக்கு மலேசியாவில்) **முன்னேற்றம் செய்வது**.
- **நல்ல நிர்வாகம்** மற்றும் **சமமான பொருளாதார நீதியை** உறுதிசெய்தல்.  
விரிவாக்கத்திற்குப் பிறகு, BERSAMA **மலேசியாவின் முக்கிய அரசியல் கூட்டணிகளுக்கு மாற்றாக வளரவில்லை**, ஆனால் இது **சிறிய அரசியல் கட்சியாக** இருக்கிறது. மாநில மற்றும் பொதுத் தேர்தல்களில் போட்டியிட்டு, **சபா மற்றும் சரவாகிற்கு அதிக அரசியல் தன்னாட்சி** அளிக்கவும், **தேசிய ஒற்றுமையை உறுதி செய்யவும்** முயன்றுள்ளது.
# மலேசிய ஐக்கிய ஆதரவு கட்சி

## சமீபத்திய முன்னேற்றங்கள்

மலேசியாவின் முக்கிய அரசியல் தோரணத்தில் மிகப்பெரிய தாக்கத்தை ஏற்படுத்தாத போதிலும், இந்தக் கட்சி அரசியல் விவாதங்களில் தொடர்ந்து ஈடுபட்டு, அதன் ஆதரவாளர்களுக்கு நன்மை பயக்கும் கொள்கைகளை ஆதரிக்கிறது. தேர்தல் போட்டிகளிலும் அரசியல் கூட்டணிகளிலும் அதன் பங்கு, **மலேசியாவின் அரசியல் சூழலில் அதன் வளர்ச்சியை** பிரதிபலிக்கிறது.
# வார்ப்புரு:Infobox Upanishad

|image= |size=}}|sizedefault=alt=}}}
|caption= }}
|label1=தேவநாகரி
|data1= }
|label2= சமக்கிருத ஒலிப்பெயர்ப்பு
|data2= }}
|label3= பெயர்க் கருத்து
|data3= }
|data4= }
|label4= இயற்றிய நாள்
|label5= இயற்றிய இடம் (பழையது)
|data5= }
|label6= இயற்றிய இடம் (இன்றைய)
|data6= }
|label7= இயற்றியோர்
|data7= }}
|label8= உபநிடத வகை
|data8= }}
|label9= தொடர்பான வேதம்
|data9= }
|label10= தொடர்பான பிரமாணம்
|data10= }
|label11= தொடர்பான ஆரண்யகம்
|data11= }
|label12= அத்தியாயங்கள்
|data12= }
|label13= பாடல்களின் எண்ணிக்கை
|data13= }
|label14= அடிப்படைத் தத்துவம்
|data14= }
|label15= உரையாசிரியர்
|data15= }
|label16= பிரபலமான பாடல்
|data16= }
|label17= முந்தைய உபநிடதம்
|data17= }
|label18= அடுத்த உபநிடதம்
|data18= }
}}
<noinclude>  
</noinclude>
# பிரதீப் ரவட்

**பிரதீப் சிங் ரவட்** (Pradeep Rawat) 21 சனவரி 1952 இந்திய நடிகராவார். இவர் பெரும்பாலும் கதைநாயகனுக்கு எதிர் பாத்திரத்தில் நடிப்பவர். இவர் தமிழ், தெலுங்கு, இந்தி, மலையாளம், கன்னடம், ஒடியா போன்ற மொழிப் படங்களில் நடித்துள்ளார்.  
இவர் மத்தியப்பிரதேசத்தில் உள்ள ஜபல்பூரில் பிறந்தார். அங்கு உள்ள யூகோ வங்கியில் பணி புரிந்தார். மகாபாரதத் தொடரில் துரோணரின் மகன் அசுவத்தாமனாக நடித்ததே இவரின் முதல் திரை அறிமுகமாகும். தமிழ் கஜினி திரைப்படத்தில் ராம் , லட்சுமணன் என இரு பாத்திரத்தில் நடித்தார். கஜினியின் இந்திப் பதிப்பிலும் நடித்தார். இராஜமௌலியின் *சை* என்ற திரைப்படத்தின் மூலம் தெலுங்கு திரையுலகுக்கு அறிமுகமானார். 2005ம் ஆண்டிற்கான பிலிம்பேர், சந்தோசம், நந்தி விருதுகளை *சை* படத்தில் சிறந்த எதிர் நாயகனாக நடித்ததற்காக பெற்றார்
# பிரதீப் ரவட்

### தமிழ்

- ஹரிதாஸ் -ஆதி
- மிரட்டல் 2012 - சூரி
- ராஜபாட்டை 2011
- பலே பாண்டியா 2010.
- அசல் (திரைப்படம்) 2010
- சபரி (திரைப்படம்) 2007
- வாத்தியார் 2006
- தொட்டி ஜெயா 2005
- கஜினி 2005
- துறை
# பிரமாணம்

இந்திய தத்துவத்தில் **பிரமாணங்கள்** (சமசுக்கிருதம்: प्रमाण, ) என்பது "சான்று", "அறிவுக்கான வழிமுறை" ஆகிய நேரடிப் பொருளுடையது. பண்டைக் காலத்திலிருந்தே இந்து, பௌத்தம், சமணம் ஆகிய சமயங்களில் பெரிய அளவில் விவாதிக்கப்பட்ட ஆய்வுத் துறையாக இது உள்ளது. இது ஒரு அறிவுக் கோட்பாடு என்பதுடன், மனிதர்கள் துல்லியமானதும் உண்மையானதுமான அறிவைப் பெற்றுக்கொள்வதற்கு நம்பத் தகுந்ததும் ஏற்புடையதுமான வழிமுறைகளை இது உள்ளடக்குகின்றது. ஆறு வகையான இத்தகைய வழி முறைகளைப் பற்றி இந்திய தத்துவ நூல்கள் பேசுகின்றன.